Diari Oficial de la Generalitat Valenciana


Sumari del DOGV 4703, del 02-03-2004 (2004/1698)

Informació pública del programa d'actuació aïllada comprensiu de projecte d'urbanització de solar a l'avinguda de Luis Pericot, número 7.
-----------------------------------------------------------------------------------------------------------------------------------------

### Dades del document

Número de DOGV
:   4703

Data del DOGV
:   02-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1698


Organisme emissor
:   Ajuntament de Barx

Tipus de document
:   Anunci

Informació pública del programa d'actuació aïllada comprensiu de projecte d'urbanització de solar a l'avinguda de Luis Pericot, número 7. [2004/Q1698]
  
La Comissió de Govern de l'Ajuntament de Barx, en la sessió de 18 de desembre de 2003, ha acordat sotmetre a informació pública el programa d'actuació aïllada, presentat per Juan Frasquet Martínez, en representació de la mercantil Chalets La Solana, SL, programa d'actuació aïllada comprensiu de projecte d'urbanització, subscrits per l'arquitecte Jaime Aloy Mas, visat pel Col·legi Oficial d'Arquitectes el 10 de novembre de 2003.
  
L'objecte és obtindre l'àmbit viari per a la urbanització del solar situat en sòl urbà, avinguda de Luis Pericot, número 7, parcel·la cadastral 1650460IG4543Y1443TZ (número 422 de registre intern de l'Ajuntament de Barx).
  
La informació pública s'anunciarà mitjançant un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana. El termini d'exposició serà de 20 dies comptats des de la darrera publicació de l'edicte, durant els quals les persones interessades podran formular al·legacions, proposicions juridicoeconòmiques en competència i alternatives tècniques, tret de pròrroga d'acord amb l'article 46 de la Llei 6/1994, de 15 de novembre, de la Llei Reguladora de l'Activitat Urbanística.
  
Durant els cinc dies següents al venciment del termini d'informació pública, qualsevol persona podrà presentar, a les oficines municipals, proposicions juridicoeconòmiques en plica tancada. L'acte d'obertura de pliques es farà el dia hàbil següent a l'acabament d'este termini, tret que siga dissabte, en este cas es traslladarà al següent dia hàbil, a les 11.00 hores.
  
Totes les actuacions podran ser objecte de consulta i d'al·legació per les persones interessades durant els 10 dies següents a l'acte d'obertura de pliques.
  
D'acord amb l'article 46.4 de la Llei Reguladora de l'Activitat Urbanística, durant tot el procediment podran ser objecte de pública consulta a l'Ajuntament de Barx les al·legacions i les alternatives tècniques que s'hi presenten.
  
Mitjançant este anunci, i d'acord amb l'article 59 de la Llei 30/1992, es notifica als propietaris o titulars de drets afectats que pogueren resultar desconeguts, el lloc de notificació dels quals s'ignore o bé intentada la notificació no s'haguera pogut practicar.
  
Cosa que es publica perquè se'n prenga coneixement general, de conformitat amb el que disposa l'article 46 de la Llei Reguladora de l'Activitat Urbanística.